**სტუდენტური თვითმმართველობის არჩევნებში მონაწილეობის მსურველთა საყურადღებოდ**

ივანე ჯავახიშვილის სახელობის თბილისის სახელმწიფო უნივერსიტეტის მე-8 მოწვევის სტუდენტური თვითმმართველობის **2023 წლის 7 ივნისის არჩევნებში** საარჩევნო სუბიექტად მონაწილეობის მსურველებმა რეგისტრაცია უნდა გაიარონ არსებული რეგულაციების გათვალისწინებით:

* ფაკულტეტების თვითმმართველობის წარმომადგენლობითი ორგანოს არჩევნებში მონაწილეობის უფლება აქვს თსუ-ის აქტიური სტატუსის მქონე სტუდენტს.
* არჩევნებში მონაწილეობის უფლება არ გააჩნიათ სტუდენტებს, რომელთა მიმართ დაწყებულია წარმოება სტუდენტის სტატუსის შეწყვეტის თაობაზე და ასევე, ამორიცხულ სტუდენტებს.

7 ივნისს არჩევნები გაიმართება 6 ფაკულტეტზე:

* ჰუმანიტარულ მეცნიერებათა ფაკულტეტი
* ზუსტ და საბუნებისმეტყველო მეცნიერებათა ფაკულტეტი
* სოციალურ და პოლიტიკურ მეცნიერებათა ფაკულტეტი
* ფსიქოლოგიისა და განათლების მეცნიერებათა ფაკულტეტი
* ეკონომიკისა და ბიზნესის ფაკულტეტი და ტურიზმის სკოლა
* მედიცინის ფაკულტეტი

**საარჩევნო სუბიექტად რეგისტრაციის ვადებია** 2023 წლის 15-19 მაისი, 10:00-18:00 სთ. (შესვენება: 13:00-14:00 სთ.).

რეგისტრაცია იწარმოებს ცესკო-ში, მის.: თსუ, I კორპ., 211-ე აუდ.

საარჩევნო სუბიექტად რეგისტრაცია შესაძლებელია დამოუკიდებელი კანდიდატისა და სტუდენტური ორგანიზაციის სახით შემდეგი წესის დაცვით:

**დამოუკიდებელმა კანდიდატმა ცესკოში რეგისტრაციის გასავლელად უნდა წარმოადგინოს:**

* პირადობის დამადასტურებელი დოკუმენტი;
* ცნობა სტუდენტის სტატუსის შესახებ იმ ფაკულტეტიდან, რომელზეც იყრის კენჭს;
* სარეგისტრაციო ბლანკით\* იმ ფაკულტეტის აქტიური სტატუსის მქონე სტუდენტების (ამომრჩეველი) საერთო რაოდენობის 1 (ერთი) პროცენტის\*\* ხელმოწერა (მხარდამჭერ ამომრჩეველთა აღრიცხვის დოკუმენტი), რომელზეც სურს, იყაროს კენჭი.

**სტუდენტურმა ორგანიზაციამ (სტუდენტურ ორგანიზაციათა კოალიციამ) ცესკოში რეგისტრაციის გასავლელად უნდა წარმოადგინოს:**

* სარეგისტრაციო ბლანკით იმ ფაკულტეტის აქტიური სტატუსის მქონე სტუდენტების (ამომრჩეველი) საერთო რაოდენობის 30 (ოცდაათი) პროცენტის\*\* ხელმოწერა (მხარდამჭერ ამომრჩეველთა აღრიცხვის დოკუმენტი), რომელზეც სურს, რომ მისმა კანდიდატმა იყაროს კენჭი;
* ამონაწერი საქართველოს იუსტიციის სამინისტროს საჯარო რეესტრის ეროვნული სააგენტოს მეწარმეთა და არასამეწარმეო იურიდიული პირების რეესტრიდან, წესდების ასლი, სტუდენტურ ორგანიზაციათა კოალიციის შემთხვევაში- კოალიციაში შემავალ თითოეული სტუდენტური ორგანიზაციის ამონაწერი საქართველოს იუსტიციის სამინისტროს საჯარო რეესტრის ეროვნული სააგენტოს მეწარმეთა და არასამეწარმეო იურიდიული პირების რეესტრიდან და წესდების ასლი;

შენიშვნა:

1. სტუდენტურ ორგანიზაციას (სტუდენტურ ორგანიზაციათა კოალიციას), რომელსაც არჩევნების საფუძველზე შესაბამისი ფაკულტეტის სტუდენტურ თვითმმართველობაში ჰყავს მოქმედი დელეგატი, არ სჭირდება მხარდამჭერთა სიების შეგროვება;
2. რეგისტრირებულ სტუდენტურ ორგანიზაციას (სტუნდენტურ ორგანიზაციათა კოალიციას) უფლება აქვს, ფაკულტეტზე წარადგინოს კანდიდატების ის რაოდენობა, რამდენი მანდატიც არის განსაზღვრული.

\*იხილეთ დანართის სახით სარეგისტრაციო ბლანკი/მხარდამჭერ ამომრჩეველთა აღრიცხვის დოკუმენტის ნიმუში.

\*\*იხილეთ დანართის სახით სავალდებულო მხარდამჭერ ამომრჩეველთა რაოდენობა ფაკულტეტებისა და კურსების მიხედვით.